CELEX: 32012D1218(01)
Language: lt
Date: 1355270400000
Title: 2012 m. gruodžio 12 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

18.12.2012   
            
            
               LT
            
            
               Europos Sąjungos oficialusis leidinys
            
            
               C 390/4
            
         EUROPOS PARLAMENTO BIURO SPRENDIMAS
   2012 m. gruodžio 12 d.
   kuriuo iš dalies keičiamos Europos Parlamento narių statuto įgyvendinimo taisyklės
   2012/C 390/07
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo ir ypač į jos 223 straipsnio 2 dalį,
   atsižvelgdamas į Europos Parlamento narių statutą (1),
   atsižvelgdamas į Europos Parlamento darbo tvarkos taisyklių 8 ir 23 straipsnius,
   kadangi:
   
               (1)
            
            
               savo 2011 m. spalio 26 d. rezoliucijoje dėl 2012 finansinių metų Europos Sąjungos bendrojo biudžeto projekto su Tarybos pakeitimais (visi skirsniai) ir dėl 2012 finansinių metų Europos Sąjungos bendrojo biudžeto taisomųjų raštų Nr. 1/2012 ir Nr. 2/2012 (2) bei 2012 m. kovo 29 d. Parlamento rezoliucijoje dėl Europos Parlamento 2013 finansinių metų pajamų ir išlaidų sąmatos (3), Parlamentas paragino efektyviau tvarkyti Europos Parlamento narių keliones, siekiant 2012 m. ir vėliau, iki šios Parlamento kadencijos pabaigos, sutaupyti biudžeto lėšų;
            
         
               (2)
            
            
               savo 2012 m. rugsėjo 10 d. posėdyje Europos Parlamento biuras nusprendė Europos Parlamento narių išlaidas kelionėms sumažinti 5 %. Siekiant įgyvendinti tą sprendimą, yra būtini tam tikri Europos Parlamento narių statuto įgyvendinimo priemonių (4) („Įgyvendinimo priemonės“) pakeitimai;
            
         
               (3)
            
            
               siekiant nustatyti ribą kelionės išlaidų kompensavimui, kai keliaujama automobiliu, riba turėtų būti nustatoma 1 000-čio kilometrų atstumui, kai keliaujama į vietą arba iš jos grįžtama;
            
         
               (4)
            
            
               ypač didelis lankstumas turėtų būti leidžiamas atnaujinant Įgyvendinimo priemonėse numatytus tarifus;
            
         
               (5)
            
            
               siekiant apriboti su išvykomis susijusias išlaidas, kompensuojamos turėtų būti tik Europos Parlamento narių turėtos išlaidos dėl vienos grįžtamosios kelionės Parlamento darbo savaitės viduryje nuo darbo arba posėdžio vietos iki jų gyvenamosios vietos arba kitos išvykimo vietos valstybėje narėje, kurioje jie buvo išrinkti. Be to, tokios išlaidos neturėtų būti kompensuojamos, kai keliaujama buvo savaitėmis, Parlamento veiklos kalendoriuje skirtomis veiklai ne įprastinėse darbo vietose,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklės iš dalies keičiamos taip:
   
               1.
            
            
               15 straipsnio c punktas keičiamas taip:
               
                           „c)
                        
                        
                           keliaujant automobiliu, taikoma didžiausia kompensuojama suma, skaičiuojama 1 000-čiui kilometrų, kai keliaujama į vietą arba iš jos grįžtama, lygi 0.50 EUR kilometrui, prireikus pridedant kėlimosi keltu ar kitų panašių transporto priemonių išlaidas.“;
                        
                     
         
               2.
            
            
               17 straipsnio 9 dalis pakeičiama taip:
               „9.   Įgyvendinimo priemonėse naudojami tarifai atnaujinami nuolat ir mažiausiai du kartus per metus.“;
            
         
               3.
            
            
               18 straipsnio 2 dalis pakeičiama taip:
               „2.   Išskyrus kelionės savaitėmis, Parlamento veiklos kalendoriuje skirtomis veiklai ne įprastinėse darbo vietose, Europos Parlamento nariai turi teisę į kompensaciją už vieną grįžtamąją kelionę Parlamento darbo savaitės viduryje nuo darbo arba posėdžio vietos iki jų gyvenamosios vietos arba kitos išvykimo vietos valstybėje narėje, kurioje jie buvo išrinkti (toliau – tarpinės kelionės).“
            
         2 straipsnis
   1.   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
   2.   Šis sprendimas taikomas nuo 2013 m. sausio 1 d.
   
      (1)  2005 m. rugsėjo 28 d. Europos Parlamento sprendimas 2005/684/EB, Euratomas, kuriuo patvirtinamas Europos Parlamento narių statutas (OL L 262, 2005 10 7, p. 1).
   
      (2)  Priimti tekstai, P7_TA(2011)0461.
   
      (3)  Priimti tekstai, P7_TA(2012)0109.
   
      (4)  Europos Parlamento biuro 2008 m. gegužės 19 d. ir birželio 9 d. sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).